Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนีเช้านี้เปิดต …
25 พ.ค. 2561

MARKET MONITOR
สรุปภาพตลาดในช่วงเช้า: ดัชนีเช้านี้เปิดตลาดด้วยการรีบาวด์ขึ้นกว่า 3 จุด ก่อนแกว่งตัวออกข้างในกรอบแคบ ก่อนปิดภาคเช้าที่ระดับดัชนี 1,736.81 จุด ปรับตัวเพิ่มขึ้น 4.30 จุด ด้วยมูลค่าซื้อขายราว 2.6 หมื่นล้านบาท ทั้งนี้ตลาดพลิกกลับมายืนแดนบวกด้วยแรงรีบาวด์ของกลุ่มพลังงาน (ENERG)
มุมมองตลาดช่วงบ่าย: จากกราฟ 120 นาที แม้ดัชนีลงมาบริเวณกรอบล่างของ Bollinger Band ที่ระดับ Average-2SD. พร้อมกับ RSI ที่เริ่มดีดตัวจาก Oversold Zone เช่นเดียวกับ Modified Stochastic ที่ %K โค้งตัวขึ้นหา %D จากโซนล่าง ทำให้ระยะสั้นคาดหวังการรีบาวด์ต่อได้ในช่วงเปิดตลาดภาคบ่าย แต่ยังมองเป็นเพียงการเด้งเพื่อลงต่อ
โดยจำกัดแนวต้านที่ 1,745 จุด และมีแนวรับ 1,725 จุด รอการลงทดสอบต่อไป เนื่องจากภาพการเคลื่อนไหวหลัก SET ยังอยู่ในกรอบแนวโน้มขาลงอยู่
กลยุทธ์ในช่วงบ่าย: ทั้งนักเก็งกำไรระยะสั้น และนักลงทุนระยะกลาง เน้นถือเงินสดต่อ
Point of View
เริ่มสร้างแนวโน้มขึ้นรอบใหม่! เลือก EA บ่ายนี้ กราฟรายวัน ราคาสามารถยืนเหนือ EMA20วัน ได้ตลอดสัปดาห์ ประกอบกับการเบรกแนวต้านเส้นระนาบขึ้นมาได้ ภาพโมเมนตัมให้น้ำหนักทางบวก จาก RSI ปรับเพิ่มขึ้น และ MACD กลับมายืนเหนือค่าศูนย์ ลุ้นรีบาวด์ต่อ คาดหวังแนวต้าน 42.50 บาท โดยมีแนวรับระหว่างวัน 39 บาท และหากวกกลับหลุด 37.25 บาท Cut Loss ออกก่อน